
Ministru kabineta rīkojums Nr. 1028
Rīgā 2024. gada 4. decembrī (prot. Nr. 51 18. §)
Par valstij piekrītošā nekustamā īpašuma nodošanu Rēzeknes novada pašvaldības īpašumā
· 1. Saskaņā ar Publiskas personas mantas atsavināšanas likuma 42. panta pirmo daļu, 42.1 panta pirmo daļu, 43. pantu un likuma ''Par autoceļiem'' 4. panta pirmo daļu atļaut Satiksmes ministrijai nodot bez atlīdzības Rēzeknes novada pašvaldības īpašumā valstij piekrītošo nekustamo īpašumu "V561" (nekustamā īpašuma kadastra Nr. 7898 004 0429) – zemes vienību (zemes vienības kadastra apzīmējums 7898 004 0427) 1,8 ha platībā un uz tās izbūvēto komplekso inženierbūvi "Autoceļš V561 22,215.–23,198. km" (būves kadastra apzīmējums 7898 004 0427 001) – Viļānu pagastā, Rēzeknes novadā (turpmāk – nekustamais īpašums), lai saskaņā ar Pašvaldību likuma 4. panta pirmo daļu  to izmantotu pašvaldības autonomo funkciju īstenošanai.
· 2. Rēzeknes novada pašvaldībai nekustamo īpašumu bez atlīdzības nodot valstij, ja tas vairs netiek izmantots šā rīkojuma 1. punktā minēto funkciju īstenošanai.
· 3. Pilnvarot Rēzeknes novada pašvaldību parakstīt nostiprinājuma lūgumu par nekustamā īpašuma ierakstīšanu zemesgrāmatā un īpašuma tiesību nostiprināšanu uz valsts vārda Satiksmes ministrijas personā, kā arī veikt citas nepieciešamās darbības attiecīgā nekustamā īpašuma ierakstīšanai zemesgrāmatā.
· 4. Rēzeknes novada pašvaldībai, nostiprinot zemesgrāmatā īpašuma tiesības uz nekustamo īpašumu:
· 4.1. ierakstīt nekustamo īpašumu zemesgrāmatā uz valsts vārda Satiksmes ministrijas personā vienlaikus ar Rēzeknes novada pašvaldības īpašuma tiesību nostiprināšanu;
· 4.2. norādīt, ka īpašuma tiesības nostiprinātas uz laiku, kamēr Rēzeknes novada pašvaldība nodrošina šā rīkojuma 1. punktā minēto funkciju īstenošanu;
· 4.3. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.
· 5. Šā rīkojuma 4.3. apakšpunktā minēto aizliegumu – apgrūtināt nekustamo īpašumu ar hipotēku – nepiemēro, ja nekustamais īpašums tiek ieķīlāts valsts aizdevuma nodrošināšanai, lai saņemtu Eiropas Savienības fondu atbalstu.

